**ZMLUVA O DIELO**

**na vypracovanie realizačnej projektovej dokumentácie na stavbu**

uzatvorená podľa § 536 a nasl. zákona č. 513/1991 Zb. Obchodného zákonníka v znení

neskorších predpisov medzi nasledovnými zmluvnými stranami:

1. **ZMLUVNÉ STRANY**
   1. **Zhotoviteľ**

obchodné meno :

sídlo :

IČO :

DIČ :

IČ DPH :

registrácia :

konajúci :

bankové spojenie :

číslo účtu :

(ďalej iba ako „**Zhotoviteľ**“)

* 1. **Objednávateľ**

Názov obce : **Základná škola internátna pre žiakov s narušenou**

**komunikačnou schopnosťou**

sídlo : Brezolupy č. 30, 957 01 Brezolupy

IČO : 17050154

e-mail : skola@zsbrezolupy.edu.sk

zastúpený : **Mgr. Jana Kupková – riaditeľka školy**

bankové spojenie : Štátna pokladnica

číslo účtu : SK96 8180 0000 0070 0044 4121

(ďalej len ako „**Objednávateľ**“)

Keďže objednávateľ má záujem o vypracovanie realizačnej projektovej dokumentácie k stavbe **„Projektová dokumentácia pre rekonštrukciu budovy školy a internátu – Brezolupy“**, ktorá je financovaná zo štrukturálnych fondov Európskej únie a zhotoviteľ má záujem na vypracovaní realizačnej dokumentácie na stavbu pre objednávateľa, zmluvné strany uzatvárajú podľa § 269 ods. 2 a nasl. Obchodného zákonníka túto zmluvu o dielo (ďalej len "**Zmluva**"). Cena stanovená v Zmluve o dielo vzišla z vykonaného prieskumu trhu podľa zákona č.343/2015 o verejnom obstarávaní a o zmene a doplnení niektorých zákonov.

**2. Predmet zmluvy**

1. Zhotoviteľ sa zaväzuje, že za podmienok dohodnutých v tejto Zmluve vypracuje a dodá objednávateľovi projektovú dokumentáciu v rozsahu pre realizáciu stavby.

2. Realizačná projektová dokumentácia musí byť vyhotovená podľa platných STN a EN všeobecne záväzných technických požiadaviek, platných právnych, prevádzkových a bezpečnostných predpisov ako aj požiadaviek tejto Zmluvy. Zhotoviteľ zaručuje úplnosť, kvalitu a komplexnosť dokumentácie v rozsahu východiskových podkladov. Technické riešenie bude zodpovedať súčasnej technickej úrovni v súlade s platnými zákonmi a príslušnými STN a EN.

3. Počet vyhotovení realizačnej projektovej dokumentácie: dokumentácia pre realizáciu stavby 6x v papierovej forme a 1x v elektronickej forme na CD/DVD vo formáte pdf a formátoch, v ktorých bola spracovaná (doc, xls, dwg).

4. Zhotoviteľ vykoná dielo osobne, respektíve osobami oprávnenými na vykonávanie vybraných činností.

**3. Cena diela**

1. Za výkony Zhotoviteľa podľa tejto Zmluvy je Objednávateľ povinný zaplatiť Zhotoviteľovi odmenu (cenu) vo výške …………......v EUR s DPH nasledovne:

1.1 nárok na odmenu vo výške 100% z celkovej ceny vzniká po pripísaní finančných prostriedkov z prvej žiadosti o platbu na účet objednávateľa od riadiaceho orgánu, ktorým je Slovenská inovačná a energetická agentúra ako sprostredkovateľský orgán pre Operačný program Kvalita životného prostredia len konajúca v zastúpení Ministerstva životného prostredia Slovenskej republiky ako riadiaceho orgánu pre Operačný program Kvalita životného prostredia v prípade schválenia žiadosti o NFP.

1.2 Objednávateľ môže vo forme zálohovej platby poskytnúť finančné prostriedky skôr v prípade, ak mu tieto budú zo strany zriaďovateľa poskytnuté formou rozpočtového opatrenia.

1. **Platobné podmienky a termín plnenia**

1. Podkladom pre zaplatenie ceny diela budú faktúry vystavené zhotoviteľom, ktoré musia obsahovať minimálne náležitosti potrebné pre vyhotovenie daňového dokladu podľa zákona č. 222/2004 Z.z. v znení neskorších predpisov. Objednávateľ je oprávnený vrátiť faktúru zhotoviteľovi na prepracovanie, ak neobsahuje všetky náležitosti podľa tejto zmluvy. Vrátením faktúry sa plynutie lehoty splatnosti prerušuje.

2. Objednávateľ sa zaväzuje uhradiť faktúry podľa článku 3 bod. 1. Zmluvy v lehote splatnosti 30 dní odo dňa jej doručenia objednávateľovi.

3. Zhotoviteľ sa zaväzuje realizovať všetky činnosti tvoriace predmet Zmluvy v zmysle článku II. tejto Zmluvy a odovzdať dielo naraz v termíne najneskôr do 26. augusta 2016, (ďalej ako **„lehota na zhotovenie diela“**). Objednávateľ si vyhradzuje právo odstúpiť od Zmluvy ak dielo nebude riadne dodané v uvedenom termíne, nakoľko dielo je podkladom pre verejné obstarávanie na výber dodávateľa stavby, ktoré musí byť ukončené do termínu na predloženie Projektu, ktorý má Objednávateľ v úmysle predložiť v rámci Výzvy na predkladanie žiadostí o nenávratný finančný príspevok z Operačného programu Kvalita životného prostredia, ktorého poskytovateľom je Slovenská inovačná a energetická agentúra ako sprostredkovateľský orgán pre Operačný program Kvalita životného prostredia len konajúca v zastúpení Ministerstva životného prostredia Slovenskej republiky ako riadiaceho orgánu pre Operačný program Kvalita životného prostredia.

1. **Práva a povinnosti zmluvných strán**

1. Zhotoviteľ je povinný postupovať pri plnení svojich záväzkov stanovených touto Zmluvou s odbornou starostlivosťou a v súlade s príslušnou príručkou a / alebo metodickým pokynom pre žiadanie finančného príspevku pre Projekt.

2. Objednávateľ sa zaväzuje poskytnúť Zhotoviteľovi súčinnosť a všetky informácie, podklady, dokumenty, listiny, iné písomnosti, potrebné na splnenie povinností Zhotoviteľa podľa tejto Zmluvy, ktoré má k dispozícii, a ktoré od neho bude Zhotoviteľ požadovať písomne (list, e-mail).

3. Pre prípad porušenia povinnosti Objednávateľa zaplatiť čo i len časť ktorejkoľvek platby odmeny, sa zmluvné strany dohodli na zmluvnej pokute vo výške 0,1% z dlžnej sumy za každý deň omeškania so zaplatením dlžnej sumy.

4. Zhotoviteľ je oprávnený použiť na plnenie niektorých alebo všetkých svojich povinností podľa Zmluvy tretiu osobu a za tým účelom uzatvoriť s takouto treťou osobou potrebnú zmluvu. Za výkon činnosti tretej osoby zodpovedá Zhotoviteľ vo vzťahu k Objednávateľovi, ako by konal sám.

5. Zhotoviteľ sa zaväzuje, že oprávnení kontrolní úradníci budú môcť voči nemu uplatňovať kontrolu obchodných dokumentov a vecnú kontrolu v súvislosti s realizáciou Projektu Objednávateľa, a to v rozsahu a za podmienok stanovených príslušnými predpismi Slovenskej republiky a Európskych spoločenstiev.

6. Objednávateľ dáva Zhotoviteľovi súhlas v zmysle zák. č. 122/2013 Z.z. o ochrane osobných údajov k spracovanou osobných údajov Objednávateľa pre vlastné potreby Zhotoviteľa na účely súvisiace s touto Zmluvou, a k poskytnutiu osobných údajov Objednávateľa tretím osobám, ktoré budú so Zhotoviteľom na poskytovaní služieb spolupracovať, ktoré sú oprávnené ich ďalej v rozsahu údajov, ktoré Zhotoviteľ získal na základe tejto Zmluvy, spracovať na účely súvisiace s touto Zmluvou, a to v rozsahu osobných údajov uvedených vo všetkých dokumentoch a informáciách, ktoré Objednávateľ poskytne Zhotoviteľovi podľa tejto Zmluvy. Objednávateľ tiež súhlasí, aby Zhotoviteľ mohol získavať jeho osobné údaje kopírovaním, skenovaním alebo iným zaznamenávaním úradných dokladov a iných dokumentov, ktoré obsahujú osobné údaje, na nosič informácií.

**6. Záverečné ustanovenia**

1. Táto Zmluva je vyhotovená v 4 vyhotoveniach, z ktorých Zhotoviteľ obdrží jedno vyhotovenie a Objednávateľ 3 vyhotovenia.

2. Zmluvné strany majú záujem riešiť všetky svoje spory prednostne mimosúdne. V prípade ak spory nebude možné odstrániť dohody, zmluvné strany sa dohodli, že všetky spory, ktoré medzi ktoré medzi nimi vzniknú z právnych vzťahov vyplývajúcich z tejto Zmluvy alebo v súvislosti s ňou, sa budú rozhodovať výlučne na miestne, vecne a funkčne príslušnom súde v zmysle občianskeho súdneho poriadku.

3. Zmluva je uzavretá okamihom podpisu oboch zmluvných strán. Zmluva nadobudne v súlade s ust. § 47a Občianskeho zákonníka účinnosť dňom nasledujúcim po dni jej zverejnenia Objednávateľom.

4. Zmluvné strany si Zmluvu prečítali, všetky jej ustanovenia sú im jasné a zrozumiteľné, pričom vyjadrujú ich slobodnú a vážnu vôľu zbavenú akýchkoľvek omylov, na dôkaz čoho pripájajú svoje podpisy.

**Za Zhotoviteľa: Za Objednávateľa:**

V ................., dňa ........... V ................, dňa ...........

.................................................... ...........................................................

**Mgr. Jana Kupková – riaditeľka školy**